Sajtóközlemény

Iparterület fejlesztése a Rohodi út mentén

2019/10/15

|  |
| --- |
| *Vaja Város Önkormányzata 177,08 millió Ft vissza nem térítendő támogatásban részesült a Széchenyi 2020 program keretében. Az Európai Unió Vaja város és térsége gazdaságának fejlesztését támogatja.* |

A TOP-1.1.1-15-SB1-2016-00008 azonosító számú „Iparterület fejlesztése a Rohodi út mentén” című pályázattal az önkormányzat célja az iparterület fejlesztése. További cél a belső erőforrásokra épülő, gazdaságélénkítő és foglalkoztatás-ösztönző térségi és helyi gazdaságfejlesztéshez szükséges feltételek biztosítása.

Az önkormányzat fontosnak tartja a térségben a helyi gazdaságfejlesztéshez szükséges önkormányzati, üzleti infrastrukturális háttér és szolgáltatások fejlesztésének támogatását. Az üzleti infrastruktúra részeként kiemelt célterület a helyi ellátáshoz kapcsolódó önkormányzati infrastrukturális feltételek megteremtése, a helyi vállalkozók megerősítése és a foglalkoztatás bővítése.

A projekt keretében az iparterület alapinfrastruktúrájának kiépítése – a 0121/15-ös ingatlan közművesítése, parcellázhatóságának kialakítása valósul meg.

A beruházás a vonatkozó környezetvédelmi és esélyegyenlőségi jogszabályoknak megfelelően valósul meg, nem érint védett természeti és kulturális értékeket. A fennálló vagy a beruházás során keletkezett környezeti kár a projekt megvalósítása során megszüntetésre kerül.

További részletekről a [www.vaja.hu](http://www.vaja.hu) weboldalon olvashatnak.